En ny model, for hvordan offentlige arbejdsgivere skal lede de ansatte, møder massiv kritik blandt de organisationer, der repræsenterer de offentligt ansatte.

De er ikke blevet inddraget tilstrækkeligt i arbejdet, mener organisationerne. Men den kritik fejer finansministerBjarne Corydon af banen.

»Det er jo os, der er arbejdsgivere, og os, der har ansvaret for, hvordan skattekronerne bruges. Og hele formålet med staten og med den offentlige sektor er jo til syvende og sidst borgerne og det, der kommer ud i den anden ende. Det er det, der gør vores samfund bedre, end det ellers ville have været, og som vi for alvor skal interessere os for«. siger han.